Mikroekonomi

Mikroekonomi iya nya pampang ekonomi ti mansik ulah individu enggau firma dalam ngaga pemutus bekaul enggau agih belanja ti kurang sereta interaksyen entara individu enggau firma tu. Mikroekonomi fokus ngagai pansik makit, sektor, tauka industri individu bebida enggau ekonomi sechara keseluruhan, ti dipelajarka dalam makroekonomi.

Siti tuju mikroekonomi iya nya ngaga analisis mekanisme makit ti netapka rega relatif entara barang enggau servis sereta ngagihka perengka guna ti mimit entara guna alternatif. Mikroekonomi ngayanka gaya ti endur makit bebas ngujungka agih belanja ti dikedekaka. Iya mega ngaga analisis pasal pemuntan makit, ke alai makit enda mujur ngasilka asil ti efisyen.

Seraya mikroekonomi fokus ngagai firma enggau individu, makroekonomi fokus ngagai penyampau aktiviti ekonomi, napi isu penumbuh, inflasyen, enggau penganggul kereja—lalu enggau polisi nasional ti bekaul enggau isu tu. Mikroekonomi mega bekaul enggau empas polisi ekonomi (baka ubah tikas chukai) ngagai ulah mikroekonomi lalu enggau nya ngagai aspek ekonomi ti disebut tadi. Kelebih agi berindik ari kritik Lucas, mayuh teori makroekonomi moden udah digaga bepelasarka pelasar mikro—iya nya, bepelasarka anggap asas pasal ulah tikas mikro.

Kereban sanding